**TÁJÉKOZTATÓ II.**

**2020. március 18.**

**Kedves Kollégák!**

**A koronavírus terjedésének megakadályozása érdekében a Békéscsabai Jókai Színház működését érintően 2020. március 18-tól KÖTELEZŐEN az alábbiakat rendelem el:**

1. Az olvasópróbát követően a próbafolyamat felfüggesztésre kerül.
2. Továbbra is felhívom a figyelmet a védett korúak munkavégzésének felfüggesztésére. Felkérem a tárvezetőket, hogy az EMMI útmutatása alapján a karbantartási, javítási, selejtezési munkákat nyár helyett most végezzék el az Operatív Törzs által meghatározott biztonsági intézkedések szem előtt tartásával.
3. A Szervezőiroda bezárt.
4. Titkársági ügyelet nincs. A titkársági és marketing dolgozók távmunkában végzik feladatukat.
5. Szarvas Péter Polgármester úr bejelentette, hogy a Városházi Esték programsorozata 2020. évben nem kerül megrendezésre.
6. Felhívjuk a közalkalmazottak figyelmét, hogy az éves szabadság háromnegyed része felett a munkáltató rendelkezik. A veszélyhelyzet elhúzódása esetén április hónaptól szükségessé válhat a szabadságok kiadásának megkezdése.
7. Polgármester úr bejelentette, hogy számítanak azoknak a közalkalmazottaknak a munkájára, akiknek munkahelyükön a munkavégzése felfüggesztésre került.
8. Bezárásra kerülő további épületrészek: Vigadó, Sík Ferenc Kamaraszínház.

Fentieken túl a 2020. március 14-én kiadott tájékoztató érvényben marad.

**Megkérek mindenkit, hogy a kialakult helyzetre tekintettel fokozottan és felelősség teljesen vigyázzon a maga és kollégái egészségére, biztonságára!**

Békéscsaba, 2020. március 18.

Seregi Zoltán s.k.

igagató